laion/Wikipedia-Exotic huggingface dataset:
הדובי של פרד

הדובי של פרד הוא ספר ילדים מאת איריס ארגמן ואויר על ידי אבי עופר. הספר יצא לאור על ידי הקיבוץ המאוחד ב-2016. הספר מומלץ לילדים בגילי 8-6. הספר מציג את סיפורו של אלפרד (פרד) לסינג, סיפור על ילדות בצל מלחמת העולם השנייה, המספר על תקווה ואהבה ועל בדידות וחברות אמיצה. ייחודיותו של הספר היא שהוא מספור מנקודת מבט מיוחדת, מפיו של הדובי של פרד. נקודת התצפית של הדובי מאפשרת מסירה עדינה ומסוננת של המאורעות. הדובי מקשיב לשיחות המתנהלות מסביבו, ומבין עוד פחות מפרד על מה מתנהלות השיחות. הוא צופה בכוכב הצהוב שנתפר על מעילו של פרד ושבהמשך נתלש ממנו. פרד לוקח את הדובי, חפץ המעבר שלו, לכל מקום. הדובי שומר ומגן עליו, מקשיב לרחשי לבו והופך לשותף פעיל בכל החוויות שהוא עובר. המסר העיקרי בסיפור הוא שאהבתו של פרד לדובי סייעה לו לשרוד את המלחמה הן במישור הפיזי והן במישור הנפשי. מסר נוסף שהסיפור מעביר הוא שנאמנות, דאגה הדדית ואהבה, הן הסוף הטוב של התקופה הרעה. איריס ארגמן, סופרת ילדים, נולדה בשנת 1967, גדלה בעיר אשדוד וכיום מתגוררת ברמת גן. מלבד היותה סופרת ילדים היא יוצרת תוכן למוזיאונים, מנחת סדנאות כתיבה לילדים ומנחת מועדוני קריאה למבוגרים. ארגמן פרסמה תשעה ספרים לילדים. ארגמן מספרת שנשבתה בקסמי הדובי הקטן שהגיע לארץ בארגז גדול בכתבה בעיתון 'גלריה'. מאותו רגע, היא מעידה, הסיפור אחז בה ולא הרפה, כך שלא הצליחה להניח אותו בצד. ההחלטה לכתוב את הסיפור, בוצעה באופן רגשי. סופרת לפני הכול, ארגמן הילדים פנתה אל פרד לסינג, הילד שעליו מבוסס הסיפור, כדי לקבל את אישורו. הספר זכה בפרס "יד ושם" ב־2016 ובפרס ספרותי באיטליה בשנת 2017, ובשנת 2019 הועמד לפרס "יאנוש קורצ'אק" בצרפת. הספר תורגם לשפות איטלקית, צרפתית, ספרדית, אנגלית ורוסית. הסיפור ממחיש לקוראיו שיצירת אמנות גדולה נבנית מכאב, אולם בכוחה למלא את הקורא באושר ובתקווה. לטענת הקוראים, אין ספק, כי הדובי של פרד עתיד לזכות במקום של כבוד על מדף הספרים של ילדי ישראל. מומלץ למורות בכיתות א'-ג' במסגרת פעילויות הוראת השואה. הדובי של פרד - איריס ארגמן, באתר www.e-vrit.co.il הדובי של פְרֶד : דף דף, ספרות ילדים : ספרים : ביקורות לפי סדר א"ב, באתר www.dafdaf.co.il הדובי של פרד מאת איריס ארגמן הדובי של פרד | צומת ספרים, באתר www.booknet.co.il הדובי של פרד איריס ארגמן וספרה-הדובי של פרד (A), באתר www.saltarbutartzi.org.il שעת עיון על הסיפור המרגש "הדובי של פרד" מכונת הכתיבה, הדובי של פרד ושל איריס – ריאיון עם איריס ארגמן, באתר מכונת הכתיבה, ‏2016-04-29
סבא בישל מרק

סבא בישל מרק הוא סיפור ילדים שנכתב על ידי נירה הראל ואויר בידי עופרה עמית. הספר יצא לאור בשנת 2007, בהוצאת הקיבוץ המאוחד. בסיפור מועברים מסרים על נתינה המותאמים לגיל הרך. הספר זכה בפרס "ספרות שווה" לשנת 2023. העלילה מתמקדת בסבא שחי לבדו, שנהג להאזין לרדיו ולקרוא עיתונים. על מנת להפיג את בדידותו, הסבא החליט לבשל מרק כדי לחמם את ליבו ואת בטנו. לאט לאט הבית התמלא באורחים שהגיעו לאכול מן המרק של סבא. הדמות הראשית הנמצאת במרכז העלילה היא הסבא. הוא מתואר כדמות גברית, מטפלת, נדיבה, חמה וחומלת. הוא מחפש אהבה וחמלה כדי שלא יישאר לבד ובודד. ניתן להבין לפי הכותרת שהספר שולח דרישת שלום. דרישת השלום הזאת חיונית מכיוון שהיא בונה לקורא מערכת ציפיות, מפתיעה ומעשירה את הטקסט. בנוסף היא מקבלת השראה מהילדים שסובבים אותה ומילדיה הפרטיים. הצבעוניות המאפיינת את איוריה של עפרה עמית דוחקים מהם את הבדידות ואת העצב, ומשרים על היושבים סביב השולחן ועל הקוראים רוח של חִיוּת ועליצות. הסיפור מעביר מסרים רבים. הסבא הוא אדם בעל נתינה, אופטימיות ואכפתיות רבה. ניתן לראות זאת בהכנסת האורחים שמגיעה מהתורה כאשר הוא הכניס כל אורח שבא והנתינה עשתה לו שמח בלב, כך שמי שנותן מרוויח גם. בנוסף הספר מעורר ילדים רבים לאכול מאכלים שונים שאינם מכירים. קוראי הספר טוענים כי הסיפור מעורר עצב מכיוון שהוא מדבר על זקנה ובדידות, אך מהר מאוד מתמלא בתקווה ובאחווה, הוא מלמד על נתינה והאושר ממנה. הספר מתואר על ידי הקוראים כחמוד ושובה לב. כתוב בשפה קלה ומובנת, המלווה באיורים נעימים, עם מסר יפה וחזק שהקוראים אהבו מאוד. הספר מומלץ לגילי 3+ מאת הקוראים, והכותבת ציינה כי הסיפור מיועד לילדים ומכוון אף להורים. סבא בישל מרק, באתר תרבות שווה סבא בישל מרק, באתר ספריית פיג'מה המפרש, ספרות ילדים | סבא בישל מרק, באתר הַמִּפְרָשׂ "לא הסכמתי שיתייחסו אל ספרות ילדים כנחותה", באתר ישראל היום דר, יעל (2007-08-13). "סבתא אולי בישלה דייסה, אבל המרק של סבא משביע יותר". הארץ. נבדק ב-2024-06-14. שני, תרצה (2018-06-07). "ספרים שיגרמו לילדיכם לאכול בריא". Ynet. נבדק ב-2024-06-14. סבא בשל מרק - נירה הראל
אגדת אסטריד

אגדת אסטריד הוא ספר לילדים ומבוגרים שנכתב על ידי הסופרת שהם סמיט ומלווה באיורים מאת סשה נאומוב. הספר פורסם בהוצאת צלטנר בשנת 2015. "אגדת אסטריד" הוא ספר ביוגרפי שנכתב על ידי, שהם סמיט, הספר מספר את סיפור חייה של הסופרת השוודית, אסטריד לינדגרן. בספר מסופר על חייה של לינדגרן והוא מתאר את ההשפעה של חייה על יצירותיה הספרותיות. הספר כתוב בסגנון כתיבה מיוחד המשלב עובדות ביוגרפיות יחד עם פרשנות אישית ורגשית של הסופרת. הדמויות בסיפור הן אינן דמויות מפורשות, כל הדמויות בסיפור מבוססות על הספרים של הסופרת השוודית "לינדגרן" שעליה מסופר הספר, כל אחד מאופיין של דמויות הסיפור מבוסס על כל אחד מן הספרים שלה. שבירת מוסכמות חברתית: הספר מתאר את חייה של אסטריד לינדגרן כאישה צעירה ששברה מוסכמות חברתיות רבות, כמו הולדת ילד מחוץ לנישואים והתגברות על מכשולים אישיים כדי להיות סופרת מצליחה. העוצמה של דמיון ויצירתיות: סיפור חייה של לינדגרן מדגים את הכוח של דמיון ויצירתיות, כפי שנראה ביצירותיה המפורסמות כמו "בילבי" ודמויות אחרות. אומץ ונחישות: הספר מדגיש את האומץ והנחישות של לינדגרן בניהול חייה ובקריירה הספרותית שלה, תוך שהיא מתמודדת עם ביקורות ומכשולים שונים. אהבה לספרות ולכתיבה: שהם סמיט מביאה לידי ביטוי את האהבה הגדולה שלה ושל לינדגרן לספרות ולכתיבה, דרך תיאור הסיפורים והדמויות שיצרה לינדגרן. חשיבות החופש והעצמאות: הדמויות של לינדגרן, כמו בילבי, מדגישות את החשיבות של חופש אישי ועצמאות, נושאים שחזרו שוב ושוב ביצירותיה. הביקורות על הספר "אגדת אסטריד" הן ברובן חיוביות, בחלקן, אומרים הקוראים כי הם אהבו בסיפור את האנרגיה החיובית של בילבי. הקוראים אומרים שהספר מאוד מפורט והומוריסטי ושווה קריאה גם לילדים וגם למבוגרים, הספר כתוב בצורה של עובדות פשוטות ו"עגולות" המתחשב בגיל הקוראים ובקושי של ילדים להבנת הזמן החולף. המגדלור, אגדת אסטריד ספורה של אסטריד לינדגרן / שהם סמיט - המגדלור ספרים, באתר www.hamigdalor.co.il לא אגדת סינדרלה אגדת אסטריד מאת שהם סמיט, באתר צלטנר | Zeltner, ‏2016-03-13 אגדת אסטריד : ספורה של אסטריד לינדגרן / מאת שהם סמיט ; איורים: סשה נאומוב | ספר | סמיט, שהם, 1966- מחבר (נאומוב, סשה (מאייר) ) | נאומוב, סשה (מאייר) | הספרייה הלאומית, באתר www.nli.org.il המפרש, ספרות ילדים | אגדת אַסְטְרִיד, באתר הַמִּפְרָשׂ רפ, דוד (2016-04-25). ""אגדת אסטריד": אמא של בילבי". הארץ. נבדק ב-2024-06-14. ירין כץ, ראיון עם שהם סמיט לרגל צאת הספרים "אגדת אסטריד" ו"דודה לאה", באתר קורא בספרים, ‏2016-04-11 ביקורת ספרותית על אגדת אסטריד : ספורה של אסטריד לינדגרן מאת שהם סמיט (אביבל'ה ), באתר סימניה
מחשבה ממתינה

מחשבה ממתינה הוא ספר ילדים שנכתב על ידי אשכול נבו ואויר על ידי דייוויד הול. הספר יצא לאור בשנת 2022 על ידי כנרת זמורה-ביתן דביר. עלילת הספר עוקבת אחרי נמרוד, ילד המשתוקק לספר לאימו מחשבה חשובה, אך כיוון שהיא משוחחת בטלפון, היא מבקשת ממנו לשמור את המחשבה בשבילה. נמרוד, אשר אינו יודע כיצד שומרים מחשבה, מחפש לה מקום בחדרו. לאחר ניסיונות רבים הוא מחליט לשמור אותה בקופסת נעליים מרופדת בצמר גפן, אך מתברר שלמחשבה יש רצונות משלה. בסיפור יש שימוש רב באמצעים רטוריים שונים, לדוגמה, "האנשה": המחשבה מקבלת "האנשה" כי יש לה רצונות, צריך להאכיל אותה (במילים) ולשעשע אותה כי משעמם לה לבד לכן נמרוד מוסיף מחשבות שיארחו לה חברה בבית ומחוץ לו. דוגמה נוספת היא שימוש במטפורות: נמרוד מאכיל את המחשבה מילים מעיתון ומהמקראה, הוא שואל האם המחשבה שבעה, היא עונה לו שהיא שבעה אך אינה "שביעת רצון", ובזמן שהוא מוציא את מחשבותיו מהקופסה לגינה, נאמר ש"מחשבה רדפה אחרי מחשבה", כלומר ישנו גם משחק מילים שיכול להיות תרתי משמע-מחשבה רדפה אחרי מחשבה כמו במשחק תופסת ומחשבה רדפה אחרי מחשבה כתיאור של מחשבות רבות הבאות זו אחר זו. בספר מוצגות ארבע דמויות. הדמות הראשית, היא גיבור הסיפור: נמרוד. אליו מצטרפות דמויות משנה: אחיו עילי, אמא שלהם ומחשבותיו של נמרוד שמלוות אותו לאורך הסיפור. הספר מיועד להורים ולילדים כאחד ומלמד את שני הצדדים על הקשבה, על המתנה, על סבלנות, ועל דחיית סיפוקים. המסר שהספר משאיר להורים הוא: שמותר להיות עסוקים בענייני עבודה או עסוקים בדברים אחרים כאשר נמצאים בבית ואז להתפנות לבקשות הילדים או לצרכיהם. הילדים צריכים ללמוד להמתין כאשר ההורים עסוקים ואז לפנות אליהם. אך חשוב מאוד, להקדיש לילדים זמן, להקשיב להם היטב ולהפנות את תשומת הלב המלאה לילדים בזמן המשותף. הספר זכה לביקורות ולשבחים רבים, על האופן שבו קל להזדהות עם הסיפור הנפוץ של אמא העסוקה בעבודה בזמן שהיא בבית ועם ילדים קטנים. בנוסף, קל להבין את נמרוד הזקוק לתשומת לב אימו בזמן שהיא עסוקה. מאירה ברנע-גולדברג מבקרת את הספר ואומרת כי הוא מעביר מסר לילדים על סבלנות על ודחיית סיפוקים, ובמקביל משלב מסרים להורים: כי כדאי להיות עסוקים, אך כשמתפנים לילדים צריך להפנות להם את תשומת הלב המלאה. לצידן של הביקורות החיוביות, ישנה הביקורת של עופרה רודנר הטוענת כי הספר אינו חדשני, הביקורת מכלילה את הספר ב"מיינסטרים החיוור של ספרות הילדים", טענה שהמסרים קלים לעיכול, השפה נמוכה, איורים דלים ותיאורים "זומביים, ריקים וחסרי חיים". למרות הכל, הספר החדש של אשכול נבו הוא ספר חשוב, באתר mako, ‏2022-05-15 מחשבה ממתינה, באתר נוריתה לקרוא בשני קולות / גלית לוי, באתר תפוז פורומים, ‏2022-05-12 עופרה רודנר, "מחשבה ממתינה": אשכול נבו והמיינסטרים החיוור של ספרות הילדים, באתר Haaretz הארץ, ‏2022-04-13 מחשבה ממתינה | צומת ספרים, באתר www.booknet.co.il מחשבה ממתינה | אשכול נבו, באתר הקהילה מחשבה ממתינה - אשכול נבו, באתר www.e-vrit.co.il מחשבה ממתינה - אשכול נבו | KidsBest - ספרי ילדים מומלצים, באתר KidsBest
איך מוצאים את החברה הכי טובה

איך מוצאים את החברה הכי טובה? (באנגלית: How to Spot a Best Friend) הוא ספר ילדים מאת בי בירדסונג (Bea Birdsong) המיועד לגילאי 3-7. הספר מלווה באיורים של לוסי פלמינג ומטרתו ללמד ילדים קטנים על חשיבות החברות, האדיבות והדדיות.  בי בירדסונג, מחברת הספר, היא מורה לשעבר המאמינה בכוחם של ספרים לחנך ילדים ולעודד אותם. הספר נכתב מתוך רצון להעניק לילדים כלים חברתיים וללמד אותם על החשיבות של חברות אמת.  הספר יצא לאור באנגלית בהוצאת Rodale Kids בשנת 2021 ופורסם בעברית בשנת 2022 בהוצאת "תכלת". הוא תורגם מאנגלית על ידי דנה טל. הספר הגיע למקום השני ברשימת הספרים האהובים ביותר על תלמידי ישראל בקטגוריית הספרים האהובים ביותר על תלמידי הגנים הבוגרים (5-6). הספר נפתח עם הכרזתה של ילדה קטנה בדרכה ליום הראשון בגן חובה: "היום אמצא את החברה הכי טובה שלי". אמה של הילדה משיבה לה בזהירות שהדבר עשוי לקחת זמן, אך הילדה בטוחה שהיא תצליח לזהות את החברה הכי טובה מיד. בהמשך, מתפתחת שיחה מעניינת בין הבת לאם על היכרויות חדשות ועל חברות אמת. הספר מציג סימנים המוכיחים לקוראים שהילדה מצאה את החברה הכי טובה שלה, כמו: כאשר חברה יושבת לידה בשעת סיפור, נותנת לה יד בחלקים המפחידים, מתחשבת בה, עוזרת לה ומגלה אמון ביכולותיה. הספר מלווה באיורים צבעוניים המציגים מגוון של ילדים, עם משקפיים, בכיסא גלגלים ובצבעי עור שונים. הם תורמים להעברת המסרים של הכללה ושוויון. בלב הסיפור עומדים הערכים של אדיבות והדדיות. המסר המרכזי של הספר הוא שלהיות החברה הטובה ביותר חשוב לא פחות מאשר למצוא את החברה הטובה. הספר מזמין ילדים ומבוגרים כאחד לדו-שיח על משמעות החברות ועל הדרכים להיות חברים טובים יותר זה של זה.  על הספר נכתב כי הוא מלא בקסם ומשדר אופטימיות, הוא מעודד ילדים קטנים למצוא חברויות חדשות ולהיות החברים הטובים ביותר זה של זה. הספר משלב עלילה מרתקת עם מסר חשוב וערכי - כדי למצוא את החברה הכי טובה, חשוב גם להיות החברה הכי טובה. הספר מומלץ לילדים קטנים שמתחילים גן חדש וגם לילדים גדולים יותר. הוא מעודד אותם ומעניק להם ביטחון לקראת מפגשים חברתיים וביצירת חברויות חדשות. המבקרים מציינים שהספר מסביר בצורה בהירה איך מבדילים בין חברה רגילה לחברה הכי טובה, ומעודד את הילדים להיות חב-רותיים ופתוחים.  נוריתה, פרידה נובוגרוצקי, כרמית בר גיל., איך מוצאים את החברה הכי טובה? - בי בירדסונג, באתר נוריתה, ‏24/9/2022, 10/9/2022, 6/9/2022 עם פתיחת אירועי שבוע הספר: רשימת הספרים האהובים ביותר על תלמידי ישראל לשנת תשפ"ד איך מוצאים את החברה הכי טובה | צומת ספרים, באתר www.booknet.co.il ספרייה - סקירת ספרי ילדים ונוער - סמינר הקיבוצים, באתר www.smkb.ac.il "איך מוצאים את החברה הכי טובה": על משמעות של חברויות, חום וחיבה לגילי 4 ומעלה, באתר www.maariv.co.il, ‏2022-12-02 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איך מוצאים את החברה הכי טובה".
וניל על המצח ותות על האף

וניל על המצח ותות על האף הוא ספר ילדים מאת הסופר מאיר שלו, שפורסם בהוצאת עם עובד בשנת 2013. הספר אויר על ידי אביאל בסיל ונערך בידי דלית לב. הספר מומלץ לגילי 3–8. הספר מתאר את הקשר בין סבא לנכדתו הדס. ערב אחד סבא של הדס הגיע לבקר והביא עימו מתנות, ספר חדש וגלידה בגביע. הסבא רצה לבלות את הערב עם נכדתו האהובה, אך כאשר אימה ביקשה ממנה לבצע את מטלות הערב, העניינים החלו להשתבש. הסבא ליווה אותה בביצוע מטלותיה, אך התנהגותו הילדותית בלבלה אותה והקשתה עליה לבצע את המטלות. שתי הדמויות המרכזיות הן הדס וסבה. הסבא אוהב לבלות עם נכדתו, לשחק איתה ולהצחיק אותה. הנכדה הדס אוהבת לקרוא ספרים, לאכול גלידות ולשחק בבובות. אימה של הדס דואגת שתבצע את כל מטלות הערב שלה. הספר מתמקד בקשר האוהב בין סבא לנכדה, ובתהליכים שעוברים על מבוגרים ועל ילדים. מצד אחד, הספר מדבר על הילד שמסתתר בכל אחד מהמבוגרים. מאיר שלו מצליח לגעת בנקודות רגישות מאוד, כמו המרחק בין הילדות לזקנה והרצון של אנשי הגיל השלישי לחוות חוויות ילדותיות מחדש. ניתן להבחין בכך בדמותו של הסבא, הוא מתנהג בשובבות, אינו אחראי ואינו עומד בהבטחותיו, התנהגות שאינה מצופה מאדם מבוגר אלא מילד. בדרך זו הספר מעביר בצורה משעשעת את הקושי שבהזדקנות. מצד שני, הספר מלמד את הילדים להתייחס בהומור למצבים שבהם הם נאלצים לוותר או להתחלק, אפילו כאשר מדובר במשהו שחשוב להם במיוחד. זהו ספר שמאפשר לשבור את הכללים ולגלות שלפעמים ניתן להפר הבטחות מבלי שהפרתן תהווה את סוף העולם. הביקורות על הספר חיוביות ברובן, הוא נתפס כיצירה המלאה בהומור ובשובבות. אף על פי שהדס היא הגיבורה הראשית, דמותו השובבה והחיננית של הסבא גונבת את ההצגה. מדובר בספר משעשע ומלא בחן, שמצליח להעביר מסר חינוכי בדרכים מפתיעות ומלבבות. שם הספר קליל ומעלה חיוך, יש בו חריזה נעימה לקריאה שמושכת את תשומת לב הקוראים ומסקרנת אותם. עם זאת, יש בספר משפטים רבים ללא חריזה שנדמה שעוצרים את רצף העלילה והסיפור. האיורים בספר עדינים מאוד, בגווני תות וגלידה על רקע לבן. הצבע הלבן אומנם משדר עדינות, אך עלול לגרום לריחוק מצד הקורא. מצד שני, איורי הפנים נפלאים ומשקפים על מצבה של הדמות לאורך העלילה, לדוגמה כאשר סבא עונה להדס: "כן כן, אל תדאגי", במבט שובב ולא אמיתי. מדובר בספר ילדים המספר על המרחק ועל הקירוב בין הילדות לזקנה, והמלמד להתייחס בהומור למצבים שונים בילדות. וניל על המצח ותות על האף / מאיר שלו, באתר דותן ספרים ביקורות ספרים על הספר וניל על המצח ותות על האף, באתר סימניה אברמסון, עדנה (2013-07-15). "מאיר שלו: סבא עושה שטויות בספר ילדים". Ynet. נבדק ב-2024-06-14.
הג'לונים

הג'לונים (באנגלית: Jellabies) היא סדרת טלוויזיה מונפשת אוסטרלית. הסדרה שודרה באוסטרליה ב-ABC Kids בשנת 1998 ובישראל בשנת 2004 בטלוויזיה החינוכית הישראלית (כשקראו לתוכנית "גלבים") בערוץ הופ! ובערוץ לולי. הסדרה בת 10 עונות ו-91 פרקים באורך 8 דקות. שיר הפתיחה בדיבוב העברי בוצע על ידי ענת שאבי. העלילה עוקבת אחר דובים דמוי ג'לי המכונים "הג'לונים" (בעבר הגלבים) הגרים בקשת בענן. ענבר (Amber): דובה כתומה דמוית ג'לי, חובשת ברדס צהוב ונועלת נעליים מג'נטות. דני (Denny): דוב כחול דמוי ג'לי, לבוש בברדס, מעיל ונעליים ירוקים. קופצני (Bouncey): דוב צהוב דמוי ג'לי, נועל נעליים סגולות ובעל שלט סגול. טופי (Strum): דובה ורודה דמוית ג'לי, עונדת צמיד כחול ובאמצע שלו פרח צהוב ונועלת נעליים צהובות. ישנם עוד דמויות בתוכנית כמו דאפי הדרקון ופרוט ופלפל הדובים. הדיבוב העברי הופק על ידי ענבר שטגר עזרא ובוים על ידי ענת שאבי. "הג'לונים", במסד הנתונים הקולנועיים IMDb (באנגלית) הג'לונים, במיזם "אישים" לתיעוד היצירה הישראלית ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הג'לונים".
לציונה יש כנף אחת

לציונה יש כנף אחת הוא ספר הילדים הראשון של היוצר נועם חורב. הספר, המלווה באיורים של ריקי מוספי, הפך לרב-מכר ובשנת 2017 אף יצא במהדורת זהב ואומץ על ידי מוסדות חינוך וארגונים. הספר זכה לביקורות חיוביות והפך להצגת ילדים של תיאטרון "הקיבוץ''. בשנת 2020 הספר יצא במהדורה מיוחדת, לאחר שנרכשו ממנו 40,000 עותקים. ציונה היא ציפור שנולדה עם כנף אחת בלבד, ולכן אינה יכולה לעוף. כאשר מגיע החורף הקר, חברותיה של ציונה נודדות לארץ חמה, אך היא אינה יכולה לעוף ולנדוד איתן. עקב כך, ציונה נשארת לבדה בעמק ונאלצת להמתין ששאר הציפורים יחזרו. בזמן שציונה מחכה, היא יוצאת למסע צבעוני, שבמהלכו היא פוגשת חברים חדשים ובלתי נשכחים: אופניים כחולים עם גלגל אחד, ציפורים נודדות, סיר מבולבל ללא מכסה, שעון ללא מחוגים, גיטרה סגולה ללא מיתרים וקשת גדולה ללא צבעים. ''לציונה יש כנף אחת" הוא ספר ילדים העוסק בניצחון עצמי על מגבלה פיזית ונפשית. עולים ממנו מסרים חינוכיים שונים, בנושאים הנוגעים לכוחם הרב של הרצון, האמונה והחברות. כל מפגש בסיפור מלמד את ציונה מסר חדש, ובסוף המסע היא מגלה את הקסם הטמון בייחודיות ובשוני של כל אחד ואחת בחברה, ולומדת לאהוב ולקבל את עצמה כמו שהיא. ציונה מבינה שהיא מושלמת כפי שהיא, ושהיא יכולה להיות מאושרת גם עם כנף אחת, אפילו אם היא קצת שונה מחברותיה. הספר מבוסס על סיפור לידתו של נועם חורב, שנולד עם יד משותקת. לאחר שיקום אינטנסיבי, הוא הוגדר כנס רפואי, וכיום כותב ויוצר ביד זו. ספרו הראשון של נעם הפך לרב-מכר, אומץ על ידי מוסדות חינוך, ונכתבו בהשראתו מערכי שיעור שזכו לתמיכת משרד החינוך. הספר קיבל את המלצת נשיא המדינה לאותה שנה, ראובן רובי ריבלין, ועובד להצגת ילדים מצליחה של תיאטרון "הקיבוץ". ההצגה אף זכתה להכרה של משרד החינוך כחלק מ"סל חינוך ארצי". ביקורות שנכתבו על הספר משבחות אותו על העיסוק בקבלת השונות ובקבלת האחר.[דרוש מקור] הספר זכה בתו "ספרות שווה". הפנייה לספר הקראת הספר בקול הכלה חברתית-רגשית: גני ילדים, באתר פורטל עובדי הוראה | מרחב פדגוגי (באנגלית) מחוז צפון - משרד החינוך, Facebook, www.facebook.com נעם חורב | לציונה יש כנף אחת, באתר mysite-1 תמונת הכריכה של הספר עם הכיתוב מהדורת ה-40,000, באתר www.facebook.com לציונה יש כנף אחת / נעם חורב, באתר דותן ספרים לציונה יש כנף אחת, באתר www.saltarbutartzi.org.il לציונה יש כנף אחת | תיאטרון הקיבוץ לציונה יש כנף אחת בהשראת הספר מאת נועם חורב, באתר הון תרבותי - הזמנת מופעים |הזמנת הרצאות | הזמנת סדנאות אהוד מקסימוב, מכונת הלהיטים: הפזמונאי נועם חורב כובש יעדים, באתר www.makorrishon.co.il לציונה יש כנף אחת, באתר www.saltarbutartzi.org.il לציונה יש כנף אחת, באתר תרבות שווה
המפלצות של נועם

המפלצות של נועם הוא ספר ילדים מאת סופר ומאייר הילדים רמי טל. הספר פורסם בהוצאת טל מאי בשנת 2021. הספר זכה בפרס "סאסא סטון" לספרות ילדים לשנת 2022. נועם אינו מצליח להירדם בלילה כיוון שהוא סובל מהצקות מחברי כיתתו ומתמודד עם תופעת הבריונות בבית הספר. נועם פונה אל עולמות הציור והכתיבה כמקום המפלט שלו, הוא מדמה בציוריו את הבריונים מכיתתו למפלצות קטנות ומשונות. לילה אחד, נועם מצייר מפלצת צהובה טובה כדי להפיג את בדידותו העוזרת לו לצבור ביטחון. למוחרת בבוקר, הוא מתעורר והמפלצת הצהובה שיצר מלווה אותו לבית הספר, מנחמת ומעודדת אותו להתגבר על פחדיו ועם התמודדויות אשר חווה. הספר "המפלצות של נועם" מבוסס על חוויות אישיות שעבר הסופר והמאייר רמי טל כשהיה ילד, הוא מתאר את תחושת חוסר האונים והבדידות של גיבור הסיפור נועם, אל מול ההצקות שעובר בבית הספר יום יום. הספר נכתב במסגרת פרויקט הגמר של התואר הראשון שלו בעיצוב גרפי שעסק בנושא הבריונות, ולבסוף עובד כספר. מטרתו של הספר היא למנוע את תופעת הבריונות. הסיפור מעביר ערכים של אמפתיה, חברות ועזרה לזולת כאשר חבר נמצא במצוקה. נוסף לכך, הספר מלמד את הקוראים כיצד למצוא בעצמם נקודות טובות וחיוביות, הוא מראה איך למצוא את הכוח הפנימי שטמון בכל אחד ואחד. דמות גיבור הסיפור, נועם, מאוירת בהשראתו של כותב ומאייר הסיפור רמי טל כשהיה קטן. העיצוב של דמות המפלצת הצהובה מבוסס על כמה סרטים שהעיצובים בהם מרשימים וססגוניים, כמו: "מפלצות בע"מ" של דיסני ופיקסאר, שהשפיעו על המאייר, ניתן לשים לב להשראתם של האיורים בספר. הספר "המפלצות של נועם" זכה בפרס "סאסא סטון" לספרות ילדים על שם פיליפ והילדה סטון בשנת 2022, וכן כותב הספר זכה ב-70,000 שקלים. הספר סחף אחריו ביקורות ושבחים רבים, הוא הצליח לעזור לילדים שחווים קשיים חברתיים ובריונות בבית הספר, או בכל מקום אחר שבו ילדים יוצרים קשרים חברתיים. כמו כן, הספר זכה באהדה רבה בקרב הקוראים אודות התמיכה והתקווה שהוא נותן לילדים. Reut Barnea, הזוכה בפרס סאסא סטון לספרות ילדים 2022: הסופר והמאייר רמי טל, באתר מגזין פורטפוליו, ‏2022-09-24 המפלצות של נועם - רמי טל, באתר www.e-vrit.co.il המפלצות של נועם, באתר תמר בוקס המאייר רמי טל מוציא ספר בעקבות חוויית הבריונות בילדות, באתר mako, ‏2021-12-20 אודות הספר "המפלצות של נועם", באתר www.saltarbut.co.il המגדלור, המפלצות של נועם / רמי טל - המגדלור ספרים, באתר www.hamigdalor.co.il המפלצות של נועם, באתר tal-may
שרה פשוטה וגבוהה

שרה פשוטה וגבוהה (באנגלית: Sarah, Plain and Tall) הוא ספר ילדים מאת פטרישיה מקלקלן, המבוסס על אירוע אמיתי שקרה במשפחתה. הספר יצא לאור לראשונה באנגלית בשנת 1985, ובהמשך תורגם לשפות שונות. בספטמבר 2017 הוא תורגם לעברית על ידי דוד נגב ואויר בידי גיל אלקבץ. הספר מיועד לגילאי 6–8, ועובד לסדרת ספרים לילדים בעריכת נירה הראל. העלילה מתמקדת בשרה ובמשפחת ויטינג. שרה כותבת מכתב לאב המשפחה, ג'ייקוב, בעקבות מודעה שפרסם ובה ביקש עזרה במשק הבית, שרה, שראתה מודעה זו השיבה במכתב שמוען לג'ייקוב אך הגיע לידי ילדיו. מכאן והלאה מתוארת השתלשלות התכתבותם של הילדים עם שרה שבה היא משתפת על חייה ומנסה להעניק להם תחושת נחמה ואהבה. באביב היא הגיעה לחודש ימים וסייעה לג'ייקוב והילדים בכל, נאמר לנו אפילו שהילדים חפצו שתישאר. שרה מביאה למשפחה אור ואורח חיים חדש וביחד הם יוצרים רגעים מיוחדים ומאחדים, וכך, ככל שעובר הזמן ג'ייקוב והילדים מתחילים להבין ששרה היא יותר מרק עזרה במשק. שרה היא הדמות הראשית בספר המתוארת כאשה גבוהה, כפשוטה וכעצמאית. היא מגיעה ממדינת מיין לגור עם משפחת ויטינג בחוותם במערב התיכון. ג'ייקוב, אב המשפחה הוא חלקאי אלמן שחי עם ילדיו במערב התיכון. אנה, בתו הבכורה, מתוארת כילדה צעירה שצמאה לדמות אם בחייה. היא מאוד סקרנית לגבי שרה ורוצה להכניס אותה למשפחה. כלב, אחיה של שרה הוא הילד הצעיר במשפחה, וניתן לראות כי הוא רגיש ושקשה לו מכך שאימו נפטרה. לכלב נהיה קשר מיוחד עם שרה והוא מקווה שהיא תישאר איתם לעד. הספר מעביר לקוראים את חשיבות קבלת האחר ואף נותן מענה לצורך התמודדות עם שינויים. תוך הצגת גמישות והתאמה במצבים חדשים, הדמויות לומדות להבין זו את זו ולבנות חיים משותפים למרות כל הקשיים. נוסף על כך, מצליח הספר להדגיש את כוחם של הקשרים המשפחתיים ואת כוחה של האהבה. הספר קטף כמה פרסים בולטים. זכה בעיטור ניוברי האמריקני בספרות בשנת 1986, בפרס כריסטופר ובפרס עפיפון הזהב. כמו כן, זכה בתואר "מבחר אוהדי ספרי הורן". פרסים אלה מדגישים את הצטיינותו ואת השפעתו בספרות הילדים. הספר זכה לפרסום רב בעולם לאחר שתורגם לכמה שפות, ביניהן, ספרדית, איטלקית, גרמנית וצרפתית. "שרה פשוטה וגבוהה" הוא סיפור נוגע ללב על אהבה. בעזרת סיפורים לבביים הספר בוחן נושאים של אהבה וחוסן ומותיר רושם מתמשך על הקוראים אשר מהדהד אותם עמוקות. בנוסף, מציע הספר לקוראים תזכורת נצחית ליופי שנמצא ברגעים הפשוטים ביותר של החיים. שרה פשוטה וגבוהה, באתר OCLC (באנגלית) שרה פשוטה וגבוהה | פטרישיה מקלקלן - עם עובד, באתר www.am-oved.co.il המגדלור, שרה, פשוטה וגבוהה / פטרישיה מקלקלן - המגדלור ספרים, באתר www.hamigdalor.co.il שרה פשוטה וגבוהה מאת פטרישיה מקלקלן, באתר www.booksefer.co.il שרה, פשוטה וגבוהה -ספר דיגיטלי, באתר D-steimatzky, ‏2017-09-23 עופרה רודנר, "שרה, פשוטה וגבוהה": קורותיהם של חסרי המזל בשממת המערב התיכון, באתר Haaretz הארץ, ‏2017-10-20 sarit16, ״שרה פשוטה וגבוהה״ קלאסיקה מחודשת, באתר ״אוצר מילים״ הבית לאוהבי המילה הכתובה, ‏2017-08-28 שרה פשוטה וגבוהה - פטרישיה מקלקלן korrie, Sarah, Plain and Tall by Patricia MacLachlan, Good Book Mom, ‏2022-01-19 (באנגלית אמריקאית)
מי מכיר את תנינה?

מי מכיר את תנינה? הוא ספר ילדים מאת סופרת הילדים נורית זרחי. הספר נערך על ידי יערה שחורי ומלווה באיוריה של אודליה ליפשיץ. הוא פורסם לראשונה בשנת 2009 בהוצאת כתר ספרים, מונה כ־128 עמודים, קיימים בו עשרים ואחד סיפורים. תנינה היא מכשפה קוסמת וכל מה שהיא אומרת באמת קורה לה. המכשפה תנינה והחתול שלה קורקבן, חיים בעולם שהקוראים יוכלו לזהות בו את העולם שלהם, אלא שדרך עיניה של תנינה יצפּו הקוראים דווקא בעיקר במאפיינים המייאשים והמבלבלים של העולם. הספר זכה לביקורות חיוביות ולשבחים רבים. המבקרים ממליצים עליו בחום ומציינים כי צפויים לו חיי מדף ארוכים בכל בית. המסע של תנינה נתפס כמסע פרוע ותזזיתי, מצחיק ושנון, נוגע ללב, מעורר מחשבה ושיגעוני בעקבות המכשפה והחתול שלה. יעל דר מציינת כי הספר עשיר בהרבה סוגי קריאות - קריאה פרועה, קריאה שיכולה גם להיות עמוקה, קריאה צינית, קריאה קלילה, קריאה מצחיקה. יעל מוסיפה ‘’את הריבוי הנפלא הזה, המשאיר כל כך הרבה מקום לפרשנות, ידעו לחוש ולהוקיר כל הקוראים, צעירים ומבוגרים כאחד. סיפורי תנינה הופיעו על הדפים כבר לפני שלושה עשורים ויותר, ומצאו להם יותר מבמה אחת. בין היתר הופיעה תנינה בהמשכים ב'פילון' – עיתון הילדים שיצא בהוצאת מסדה בשנות השבעים. עתה נערכו הסיפורים וניתן להם ליווי מוזיקלי חדש בפודקאסט מיוחד. "מי מכיר את תנינה" מוקלט המגדלור, מי מכיר את תנינה? / נורית זרחי - המגדלור ספרים, באתר www.hamigdalor.co.il מי מכיר את תנינה? | כל ספרי ילדים ונוער | כתר - חנות ספרים אונליין, באתר www.keter-books.co.il מי מכיר את תנינה? : דף דף, ספרות ילדים : ספרים : ביקורות לפי נושא ולפי גיל, באתר www.dafdaf.co.il דר, יעל (2009-05-13). "למה לי להיות טובה?". הארץ. נבדק ב-2024-06-14.